**Pripremila: Ana s. Marta Vunak**

**Progoni i sloboda Crkve**

**5. razred OŠ**

Dragi petaši!

Hvaljen Isus i Marija! Započnite svoj rad iz vjeronauka molitvom kako smo to redovito radili, uzmite svaki po jednu nakanu i ovdje mi kao odgovor napišite za što ste molili. 🙏

Danas nam je zadatak upoznati kako i zašto su progonili Crkvu nakon Isusove smrti, a naslov je: *Progoni i sloboda Crkve*.

Udžbenik „Učitelju, gdje stanuješ?“, str. 53.

Zadatak je **odgovoriti na pitanja u bilježnicu**

(Pitanja možete prepisati ili na pitanja odgovorite punom rečenicom!):
1. Koje novosti za ono vrijeme donosi Radosna vijest (Evanđelje)?
2. Zašto se rimska vlast neprijateljski odnosi prema kršćanima?
3. Tko su najistaknutiji progonitelji kršćana u Rimskom carstvu?
4. Kako i gdje su se sastajali kršćani u to vrijeme te kako su se dogovarali za te sastanke?
5. Kada i s kojim carem prestaju progoni? Zašto?
6. Tko je sv. Stjepan, a tko su mučenici?
7. U svoju bilježnicu nacrtaj 3 tajna znaka za kršćane koje ćeš pronaći na internetu na linku <https://www.bitno.net/vjera/formacija/devet-krscanskih-simbola-skriveno-znacenje/>
(Ovaj prethodni redak kopirajte i zalijepite u Google tražilicu)

Poslikane zadatke iz vaše bilježnice pošaljite kao odgovor u našu virtualnu učionicu.

Želim vam blagoslovljen rad!

s. Marta

**Pripremila: Ana s. Marta Vunak**

**Sveti Pavao**

**5. razred OŠ**

Dragi petaši!

Hvaljen Isus i Marija! Započnite svoj rad molitvom na nakanu po volji.

Danas nam je zadatak upoznati lik jednog čovjeka kojega zovemo Apostolom, a nije ga Isus izabrao među Dvanaestoricu svojih suradnika nego se to dogodilo kasnije čudesnim zahvatom. To će biti i naš naslov, koji kad ga otkrijete zapišite u svoju bilježnicu. U tome vam može pomoći **udžbenik** „Učitelju, gdje stanuješ?“str. 55. i **video koji trebate pogledati** na linku:

https://www.youtube.com/watch?v=1HB9vp8UTSk

Vaš je zadatak **odgovoriti na pitanja** punom rečenicom ili prepisati pitanja:

1. Koje je ime bilo židovsko, a koje rimsko za Apostola?

2. Gdje i kada je rođen Apostol?

3. Kojim zanimanjem se bavio?

4. Apostol je bio i farizej, što to znači?

5. Prije obrata, kako je Apostol odnosio prema kršćanima?

6. Opiši taj veliki obrat kod Apostola.

7. Što je misija i koliko je misijskih putovanja imao Apostol?

8. Što su poslanice?

9. Kada i gdje je Apostol uhićen, kamo je nakon toga odveden?

10. Kako je umro Apostol?

Poslikane odgovore pošaljite danas do 20 sati.

\*\*\*

Za one koji žele više!! Tijekom vikenda **možete pogledati film** o Apostolu na linkovima:

https://www.youtube.com/watch?v=hcTVU8p1zZ0 1.dio

https://www.youtube.com/watch?v=BQhLQxWZKAQ 2. dio

Učenici koji budu pogledali film neka me podsjete sljedeći put.

Želim vam blagoslovljen dan!

**Pripremila: Ana s. Marta Vunak**

**Sveti Petar**

**5. razred OŠ**

Sveti Petar

Dragi petaši!

Hvaljen Isus i Marija!

Nadam se da svoj dan i svoj školski rad započinjete molitvom, osobito molite za liječnike i sve koji pomažu bolesnima!

Naš je današnji zadatak upoznati lik sv. Petra, što je i naš današnji naslov.

U udžbeniku „Učitelju, gdje stanuješ?“ **pročitajte str. 54. i ispunite kviz na linku**.
<https://forms.gle/W3kxEZfrgvRRyGmu6>

Preporučam da **pogledate video o sv. Petru** na linku: <https://www.youtube.com/watch?v=kHeBDhICJ_8>

Želim vam blagoslovljen i miran dan!

**Pripremila: Ana s. Marta Vunak**

**Život prvih kršćana (Pedesetnica)**

**5. razred OŠ**

Poštovani i dragi petaši!

Nadam se da se uspješno snalazite u novom okruženju za učenje i da ćete svoj rad u vjeronauku započeti svojom molitvom, kako to uvijek činimo.

Naš je današnji zadatak učiti o silasku Duha Svetoga na apostole i zato je današnji naslov u vaše bilježnice: *Život prvih kršćana - Pedesetnica.*

Što je to Pedesetnica ili Duhovi naći ćete u vašem udžbeniku „Učitelju, gdje stanuješ?“ na str. 52. Nakon što ste pročitali tekst u svoje ćete bilježnice **objasniti ove pojmove**:

- Duhovi/Pedesetnica

- Crkva

- crkva

Drugi zadatak je da **istražite** kako su umjetnici prikazivali taj događaj silaska Duha Svetoga - Pedesetnice ili Duhova te **slično nacrtate u svoju bilježnicu**. Obratite pozornost na broj likova koji se prikazuju i na prisutnost Marije Isusove majke na slici!

Kad to sve napravite, poslikajte stranicu u svojoj bilježnici i objavite ju u našoj virtualnoj učionici. Rok za predaju zadaće je do petka u 12 sati.

Ako postoji kakva nejasnoća, slobodno pitajte.

Bilo vam sve s Božjim blagoslovom!